ai4bharat/Pralekha huggingface dataset:
राष्ट्रपति सचिवालय
भारतीय वन सेवा के परिवीक्षाधीनों ने राष्ट्रपति से भेंट की
प्रकृति ने हमें भरपूर उपहार दिया है और पर्यावरण के प्रति संवेदनशील और उत्तरदायी बनना हममें से प्रत्येक का कर्तव्य है : राष्ट्रपति मुर्मु
भारतीय वन सेवा के परिवीक्षाधीनों ने आज 21 दिसंबर, 2022 को राष्ट्रपति भवन में राष्ट्रपति, श्रीमती द्रौपदी मुर्मु से भेंट की।
अधिकारियों को संबोधित करते हुए राष्ट्रपति ने कहा कि वन पृथ्वी पर सभी जीवधारियों के लिए आश्रयस्थल हैं। वन आर्थिक गतिविधियों को बढ़ावा देने एवं कार्बन के बड़े अवशोषक के रूप में कार्य करने के अलावा उनकी भूमिका वन्यजीवों का आवास बनने और आजीविका स्रोत होने से भिन्न होती है। वन विश्व की कई लुप्तप्राय प्रजातियों का घर भी हैं। लघु वनोपज हमारे देश में 27 करोड़ से अधिक लोगों की आजीविका का समर्थन करते हैं। वनों का उच्च औषधीय महत्व भी है।
राष्ट्रपति ने कहा कि भारत वन में रहने वाले समुदायों के अधिकारों पर विशेष ध्यान दे रहा है। जनजातीय समुदायों सहित वनवासियों के साथ सहजीवी संबंध को अब व्यापक रूप से मान्यता प्राप्त है और यह हमारे विकास विकल्पों में शामिल है। भारतीय वन सेवा के अधिकारियों का उत्तरदायित्व है कि वे इन समुदायों को जैव-विविधता के संरक्षण और संरक्षण के प्रति उनके अधिकारों एवं कर्तव्यों के बारे में जागरूक करें।
राष्ट्रपति ने कहा कि इन दिनों हम भारत और विश्व के विभिन्न भागों में वनों में आग लगने की कई घटनाओं के बारे में सुनते हैं। हमारे सामने न केवल वनों के संरक्षण की बल्कि जलवायु परिवर्तन से निपटने की भी बड़ी चुनौती है। आज हमारे पास शहरी वानिकी, वन जोखिम शमन, डेटा संचालित वन प्रबंधन और जलवायु-स्मार्ट वन अर्थव्यवस्थाओं की नई प्रौद्योगिकियां और अवधारणाएं हैं। उन्होंने भारतीय वन सेवा के अधिकारियों से कहा की वे भारत के वन संसाधनों के सतत प्रबंधन के लिए नवाचार करें और नए तरीके खोजें। उन्होंने कहा कि उन्हें हमारे वनों को ऐसी अवैध गतिविधियों से बचाने में प्रभावी भूमिका निभानी चाहिए जिनका नकारात्मक आर्थिक और पर्यावरणीय प्रभाव पड़ता है।
राष्ट्रपति ने कहा कि देश के सामाजिक, सांस्कृतिक और आर्थिक विकास के लिए वन आवश्यक हैं। हमें अपने वनों को जीवंत एवं स्वस्थ रखना चाहिए। विकास आवश्यक है और इसके साथ स्थायित्व भी आवश्यक है। प्रकृति ने हमें भरपूर उपहार दिए हैं तथा यह हममें से प्रत्येक का कर्तव्य है कि हम पर्यावरण के प्रति संवेदनशील और उत्तरदायी बनें। हमें अपनी आने वाली पीढ़ियों को पुनर्जीवित प्राकृतिक संसाधनों और स्थायी पारिस्थितिक तंत्र के साथ एक सुंदर देश का उपहार देना होगा।
राष्ट्रपति के अभिभाषण के लिए यहां क्लिक करें:
रक्षा मंत्रालय
पी-8आई विमान का आईएनएस हंसा से संचालन शुरू
भारतीय नौसेना के बोइंग पी -8 आई विमानों का आईएनएस हंसा से 30 दिसंबर 2021 को दो विमानों के आगमन के साथ संचालन शुरू हो गया है। विमानों को स्वदेशी उपकरण लगाने और उड़ान स्वीकृति परीक्षणों के बाद शामिल किया गया। विमानों के आगमन पर, मिग 29के फॉर्मेशन द्वारा उनका स्वागत किया गया।
भारतीय नौसेना ने 2013 में आठ पी-8आई विमानों के पहले बैच का अधिग्रहण किया था जो आईएनएस राजाली, अरक्कोनाम में तैनात हैं। चार अतिरिक्त विमानों के दूसरे बैच का बेस इंडियन नेवल एयर स्क्वाड्रन 316 होगा, जिसे आईएनएस हंसा पर तैनात किया जायेगा।
राष्ट्रपति सचिवालय
राष्ट्रपति श्री राम नाथ कोविंद कल चेन्नई में मद्रास विधान परिषद के 100वें वर्ष के समारोह में शामिल होंगे और डॉ. कलाईनार एम. करुणानिधि के चित्र का अनावरण करेंगे
राष्ट्रपति, श्री राम नाथ कोविंद कल  चेन्नई में मद्रास विधान परिषद के 100वें वर्ष के स्मारक समारोह को संबोधित करेंगे और तमिलनाडु के पूर्व मुख्यमंत्री, डॉ. कलाईनार एम. करुणानिधि के चित्र का अनावरण करेंगे।
तमिलनाडु में अपने प्रवास  के दौरान, राष्ट्रपति 4 अगस्त, 2021 को वेलिंगटन में रक्षा सेवा स्टाफ महाविद्यालय का भी दौरा करेंगे और 77वें स्टाफ कोर्स के विद्यार्थी अधिकारियों को संबोधित करेंगे।
आयुष
राष्ट्रीय आयुर्वेद विद्यापीठ कर रहा है आयुष64 की भूमिका पर वेबिनार का आयोजन
आयुष मंत्रालय के अधीनस्थ काम करने वाला स्वायत्त संगठन राष्ट्रीय आयुर्वेद विद्यापीठ “कोविड-19 का मुकाबला करने में तथ्यों की तलाश- आयुष 64” विषय पर एक श्रृंखला शुरू कर रहा है। श्रृंखला का पहला वेबिनार आज दोपहर दो बजे लाइव टेलीकास्ट किया जाएगा। इसे आयुष मंत्रालय के फेसबुक पेज और यूट्यूब चैनल पर देखा जा सकता है।
यह ध्यान देने योग्य है कि आयुष मंत्रालय ने हाल ही में घोषणा की थी कि आयुष 64 को विषम, हल्के और मध्यम कोविड-19 संक्रमण के प्रबंधन में उपयोगी पाया गया है। घर पर की जाने वाली देखभाल के लिए आयुष 64 की प्रभावकारिता देश में इस समय मौजूदकोविड-19 कीस्थिति में और भी महत्वपूर्ण हो जाती है।
व्यापक वैज्ञानिक अध्ययन के बाद यह पाया गया है कि पॉली हर्बल सूत्रीकरण आयुष 64, मानक देखभाल के सहायक के रूप में, लक्षणहीन, हल्के और मध्यम कोविड -19 संक्रमण के उपचार में उपयोगी है औरअकेले मानक देखभाल की तुलना में इससे स्वास्थ्य में काफी सुधार तथाअस्पताल में भर्ती होने की अवधि में कमी देखी गयी है।
इसलिए इस संदर्भ में राष्ट्रीय आयुर्वेद विद्यापीठ  ने वेबिनार की यह श्रृंखला शुरू की है। इस वेबिनार का उद्देश्य कोविड-19 प्रबंधन में इस अनूठी सूत्रीकरण की भूमिका के बारे में जनता के बीच प्रामाणिक जानकारी का प्रसार करना है।
क्षेत्र के विशेषज्ञ श्रृंखला के दौरान आयुष 64 के अनुभव, चिकित्सीय लाभ और अन्य संबंधित पहलुओं को साझा करेंगे और आज केंद्रीय आयुर्वेद अनुसंधान संस्थान, नई दिल्लीकी निदेशक  डॉ. भारती पहली विशेषज्ञ वार्ता करेंगी।
वेबिनार को आयुष मंत्रालय के फेसबुकपेज  और यूट्यूब चैनलपर लाइव देखा जा सकता है।
पूर्वोत्तर क्षेत्र विकास मंत्रालय
पूर्वोत्तर में एयर कार्गो के माध्यम से नियमित रूप से हो रही आवश्यक वस्तुओं और चिकित्सा उपकरण सहित सभी सामानों की आपूर्ति : डॉ. जितेंद्र सिंह
केंद्रीय उत्तर पूर्वी क्षेत्र विकास राज्य मंत्री , पीएमओ, कार्मिक, लोक शिकायत और पेंशन, परमाणु ऊर्जा और अंतरिक्ष विभाग राज्य मंत्री डॉ. जितेंद्र सिंह ने आज यहां बताया कि उत्तर पूर्व में एयरकार्गो के माद्यम से आवश्यक वस्तुओं और चिकित्सा उपकरण आदि की नियमित रूप से आपूर्ति हो रही है। वर्तमान में वहां न तो किसी भी तरह के सामान की कमी है, न ही आने वाले समय में होने दी जाएगी।
मीडिया को संक्षिप्त संबोधन में डॉ. जितेंद्र सिंह ने कहा कि लॉकडाउन की घोषणा के तुरंत बात ही प्रधानमंत्री श्री नरेंद्र मोदी के दखल पर फैसला लिया गया था कि पूर्वोत्तर क्षेत्र के साथ ही जम्मू कश्मीर और लद्दाख केंद्र शासित प्रदेशों तथा द्वीपीय क्षेत्रों सहित अन्य दूरदराज के इलाकों में एयर कार्गो उड़ानों के माध्यम से आवश्यक वस्तुओं की आपूर्ति की जाएगी। उन्होंने कहा कि इसके तुरंत बाद एयर इंडिया के साथ ही भारतीय वायुसेना के माध्यम से एयर कार्गो उड़ानों का परिचालन शुरू कर दिया गया।
इसका ब्योरा देते हुए डॉ. जितेंद्र सिंह ने कहा कि एयर इंडिया के माध्यम से पहली खेप 30 मार्च की रात को गुवाहाटी हवाई अड्डे पर पहुंची थी और अगली सुबह 31 मार्च को भारतीय वायुसेना की कार्गो उड़ान दीमापुर पहुंची थी। तब से नियमित रूप से इस क्षेत्र में एयर कार्गो के माध्यम से खेप पहुंच रही है। उदाहरण के लिए, इसके परिणामस्वरूप नगालैंड को अभी तक तीन बड़ी हवाई खेप मिल चुकी हैं और मणिपुर में भी तीन एयर कार्गो की खेप पहुंच चुकी हैं।
फेस मास्क से संबंधित मांग के संबंध में डॉ. जितेंद्र सिंह ने कहा कि वितरण के लिए अभी तक गुवाहाटी में 30,000 एन-95 मास्क पहुंच चुके हैं। इसके अलावा उन्होंने स्वयं सहायता समूहों के प्रयासों की भी प्रशंसा की, जो अपने स्तर पर मास्क और सैनिटाइजर्स तैयार करने के लिए आगे आए हैं।
डॉ. जितेंद्र सिंह ने भरोसा दिलाया कि भविष्य में मांग या जरूरत बढ़ने पर एयर कार्गो उड़ान के माध्यम से बेहद कम समय में जरूरी सामान की व्यवस्था कर दी जाएगी। उन्होंने कहा कि खेप के स्वरूप और जरूरत को देखते हुए एयर इंडिया और भारतीय वायु सेना एक दूसरे के साथ समन्वय में काम करेंगी। उन्होंने कहा कि वास्तविक समय पर निगरानी के लिए एक तंत्र भी विकसित कर लिया गया है और हम राज्य सरकारों के साथ भी लगातार संपर्क में हैं।
वहीं डॉ. जितेंद्र सिंह ने कहा कि पूर्वोत्तर भारत की 5,500 किलोमीटर लंबी अंतरराष्ट्रीय सीमाओं को पूरी तरह सील कर दिया गया है। उन्होंने कहा कि इससे कोरोना वायरस के प्रसार को फैलने से रोकने में सहायता मिली है।
प्रधानमंत्री कार्यालय
प्रधानमंत्री ने सीरिया में भूकंप से हुई लोगों की मौत पर शोक व्यक्त किया
प्रधानमंत्री श्री नरेन्द्र मोदी ने सीरिया में भूकंप से हुई लोगों की मौत पर गहरा दुख व्यक्त किया है। श्री मोदी ने कहा है कि हम सीरियाई लोगों के दुख से आहत हैं और उन्हें इस कठिन समय में सहायता एवं समर्थन देने के लिए प्रतिबद्ध हैं।
एक ट्वीट में प्रधानमंत्री ने कहा;
"यह जानकर गहरा दुख हुआ कि विनाशकारी भूकंप ने सीरिया को भी प्रभावित किया है। पीड़ितों के परिवारों के प्रति मेरी गहरी संवेदना है। हम सीरियाई लोगों के दुख से आहत हैं और उन्हें इस कठिन समय में सहायता एवं समर्थन देने के लिए प्रतिबद्ध हैं।"
वाणिज्य एवं उद्योग मंत्रालय
स्टार्ट-अप इंडिया नवाचार सप्ताह के 5वें दिन उद्यमियों को समर्थन देने के लिए वेबिनार, सम्मेलन, हैकथॉन आयोजित किये गए
आज स्टार्ट-अप इंडिया नवाचार सप्ताह के पांचवें दिन, भारत में उद्यमशीलता इकोसिस्टम का उत्सव मनाने के लिए देश भर में विभिन्न कार्यक्रम आयोजित किए गए।
भारतीय सूचना प्रौद्योगिकी और प्रबंधन संस्थान एर्नाकुल ने केरल रोबो चैंपियनशिप का आयोजन किया। इस आयोजन में केरल के 50 से अधिक स्कूलों के छात्रों के लिए राज्य स्तरीय प्रतियोगिता शामिल थी। छात्रों को अंतरिक्ष, रोबोटिक्स, कोडिंग जैसे आधुनिक विषयों से संबंधित रोबो युद्ध, हैकाथॉन और विभिन्न अन्य प्रतियोगिताओं में भाग लेने का अवसर दिया गया।
स्टार्टअप इंडिया ने ‘जिम्मेदार निवेश व्यवस्था’ विषय पर वेबिनार का आयोजन किया। वेबिनार में वर्त्तमान और इच्छुक उद्यमियों का समर्थन करने के लिए जिम्मेदार निवेश और रणनीतियों की व्यवस्था पर ध्यान केंद्रित किया गया।
वेबिनार यहां देखा जा सकता है: https://www.youtube.com/watch?v=aAIOqmn953U
नोएडा में कुरातिव्ज़ टेक्नोलॉजीज एंड कंसल्टेशन सर्विसेज प्राइवेट लिमिटेड ने राष्ट्रीय स्टार्टअप दिवस मनाने के क्रम में स्टार्टअप्स के लिए एक सम्मेलन का आयोजन किया। इस कार्यक्रम में 'स्टार्टअप के लिए बिक्री/विकास को समझना' और 'अपनी बात कैसे रखें और निवेशक स्टार्टअप्स में क्या चाहते हैं' विषयों पर दो विशेषज्ञ पैनल चर्चाएँ शामिल थीं। कार्यक्रम में बड़ी संख्या में स्टार्टअप संस्थापक, छात्र और युवा नवोन्मेषक शामिल हुए।
आईआईएम उदयपुर इनक्यूबेशन सेंटर ने टीआईई उदयपुर और सक्षम के सहयोग से अपने केंद्र में पूरे उत्साह के साथ राष्ट्रीय स्टार्टअप दिवस मनाया। इस कार्यक्रम में एक विशेष पैनल चर्चा, ज्ञान सत्र और कुछ चयनित मान्यता प्राप्त स्टार्टअप्स को सम्मानित करने के समारोह आदि शामिल थे।
वीरमाता जीजाबाई टेक्नोलॉजिकल इंस्टीट्यूट- टेक्नोलॉजी बिजनेस इनक्यूबेटर ने मुंबई में छात्रों, संस्थापकों और स्टार्टअप के प्रति उत्साही लोगों के लिए उद्यमिता विषय पर शताब्दी हैकथॉन का आयोजन किया। इसके अलावा, केंद्र में पूरे दिन चलने वाले 'विचार और नवाचार प्रतियोगिता' आयोजित की गई और विजेताओं को नकद पुरस्कारों से सम्मानित किया गया।
आईडियाज़ टू इम्पैक्ट्स इनोवेशन्स प्राइवेट लिमिटेड ने आज पुणे में एक राज्य स्तरीय सम्मेलन का आयोजन किया। इस कार्यक्रम में 400 से अधिक पंजीकृत स्टार्टअप और 30 से अधिक निवेशक शामिल हुए। कार्यक्रम की शुरुआत एक विशेषज्ञ के मुख्य भाषण के साथ हुई, जिसके बाद पुणे के नियमित निवेश करने वाले निवेशकों द्वारा 'स्टार्टअप से बाहर निकलना और धनराशि संग्रह करना' एवं 'भारत में निवेश परिदृश्य' विषयों पर दो पैनल चर्चाओं का संचालन किया गया।
एमजी / एएम / जेके/वाईबी
(Visitor Counter : 205
स्वास्थ्य एवं परिवार कल्याण मंत्रालय
डॉ. भारती प्रवीण पावर ने एम्स नई दिल्ली के 67वें स्थापना दिवस समारोह की अध्यक्षता की
भारत की स्वास्थ्य देखभाल प्रणाली ने न केवल नैदानिक और प्रबंधन सुविधाएं प्रदान करने में बल्कि मृत्यु दर को कम करने और अधिकतम स्वास्थ्य लाभ में भी दक्षता दिखाई है-डा. भारती प्रवीन पवार
मजबूत और स्वस्थ भारत के निर्माण में एम्स, नई दिल्ली ज्ञान के अपने भंडार के साथ, अन्य उत्कृष्ट संस्थानों के साथ आगे बढ़ेगा
केन्द्रीय स्वास्थ्य और परिवार कल्याण राज्य मंत्री डॉ. भारती प्रवीण पवार ने कहा, "भारत की स्वास्थ्य देखभाल प्रणाली ने न केवल नैदानिक और प्रबंधन सुविधाएं प्रदान करने में बल्कि मृत्यु दर को कम करने और अधिकतम स्वास्थ्य लाभ में भी दक्षता दिखाई है।" डा. पवार ने आज नई दिल्ली में ऑल इंडिया इंस्टीट्यूट ऑफ मेडिकल साइंस, नई दिल्ली के 67 वें स्थापना दिवस समारोह की अध्यक्षता करते हुए यह बात कही।
डॉ. भारती प्रवीण पावर ने अनुसंधान श्रेणी में एम्स की रैंकिंग शीर्ष 10 शैक्षिक संस्थानों में होने पर खुशी जाहिर की। उन्होंने यह भी कहा कि यह एकमात्र संस्थान है जो अनुसंधान के अलावा रोगी देखभाल करता है। उन्होंने सराहना की कि यह बहुत गर्व की बात है कि लगातार पांचवें वर्ष, एम्स, नई दिल्ली को शिक्षा मंत्रालय, भारत सरकार द्वारा जारी किए गए राष्ट्रीय संस्थान रैंकिंग फ्रेमवर्क  के अनुसार चिकित्सा संस्थानों में पहला स्थान दिया गया है। उन्होंने अधिकारियों से आने वाले वर्षों में रैंकिंग को बनाए रखने का आग्रह किया। उन्होंने कहा, "सफल होना एक यात्रा से अधिक है, एक गंतव्य नहीं। हमें न केवल उच्च मानकों को बनाए रखने के लिए, बल्कि नई विशेष उपलब्धियां हासिल करने के लिए कड़ी मेहनत करनी होगी और इन्हें हासिल करने के लिए प्रयास करना होगा।"
उन्होंने कहा कि "मजबूत और स्वस्थ भारत का निर्माण करने के लिए, एम्स नई दिल्ली ज्ञान के अपने भंडार के साथ अन्य अन्य उत्कृष्ट संस्थानों के साथ आगे बढ़ेगा"।
उन्होंने कहा, "जब हम समग्र स्वास्थ्य और समावेशी पहुंच की बात करते हैं, तो हम इसमें तीन कारकों को शामिल करते हैं। सबसे पहले, आधुनिक चिकित्सा विज्ञान से संबंधित बुनियादी ढांचा और मानव संसाधनों का विस्तार। दूसरा, चिकित्सा की पारंपरिक भारतीय प्रणाली में अनुसंधान को बढ़ावा देना और स्वास्थ्य देखभाल प्रणाली में इसका सक्रिय रूप से जुड़ना तथा तीसरा आधुनिक और भविष्य की तकनीक के माध्यम से हर व्यक्ति और देश के हर हिस्से को बेहतर और सस्ती स्वास्थ्य सुविधाएं प्रदान करना।" उन्होंने कहा कि प्रधानमंत्री श्री नरेन्द्र मोदी के गतिशील नेतृत्व में केन्द्र सरकार का निवारक देखभाल पर जोर देने के साथ समग्र रूप से काम करना है, जबकि तृतीयक स्वास्थ्य सेवा को प्राथमिकता देते हुए। प्रयास गरीबों के इलाज की लागत को कम करने के लिए हैं और साथ ही, डॉक्टरों की संख्या में तेजी से बढ़ने पर भी, उन्होंने कहा।
डॉ भारती प्रवीण पवार ने "एम्स टुडे एंड विजन फॉर 2047" थीम पर एम्स में आयोजित प्रदर्शनी का दौरा किया और उल्लेखनीय योगदान के लिए कर्मचारियों को सम्मानित किया।
इस अवसर पर डॉ. एम श्रीनिवास, निदेशक एम्स नई दिल्ली और संकाय सदस्य भी उपस्थित थे।
प्रधानमंत्री कार्यालय
प्रधानमंत्री ने शिवगिरी मठ के पूर्व प्रमुख स्वामी प्रकाशानंद जी के निधन पर शोकव्यक्त किया
प्रधानमंत्री श्री नरेन्द्र मोदी ने शिवगिरी मठ के पूर्व प्रमुख स्वामी प्रकाशानंद जी के निधन पर गहरा दुख व्यक्त किया है।
प्रधानमंत्री ने अपने ट्वीट में कहा,“स्वामी प्रकाशानंद जी ज्ञान और अध्यात्म के प्रकाश पुंज थे। सेवा के उनके निस्वार्थ कर्मों ने गरीब से गरीब व्यक्ति को सशक्त बनाया। उन्होंने श्री नारायण गुरु के नेक विचारों को लोकप्रियबनाने में नेतृत्व किया। उनके निधन से दुख हुआ।ओम शांति।”
एमजी/एएम/एजी/डीसी
(
महिला एवं बाल विकास मंत्रालय
राष्ट्रीय महिला आयोग ने क्षमता निर्माण और संवेदीकरण पर मीडिया कार्यशाला का आयोजन किया
महिलाओं से संबंधित मुद्दों और मीडिया में महिलाओं के चित्रण के प्रति मीडिया को संवेदनशील बनाना कार्यशाला का उद्देश्य
मीडियाहाउस में प्रबंधकीय पदों को संभालने के लिए और अधिक महिलाओं की आवश्यकता: राष्ट्रीय महिला आयोग की अध्यक्ष
राष्ट्रीय महिला आयोग  ने महिलाओं से संबंधित मुद्दों और मीडिया में महिलाओं के चित्रण पर ध्यान केंद्रित करने के लिए 'मीडिया कर्मियों के लिए क्षमता निर्माण और संवेदीकरण कार्यक्रम' विषय पर एक कार्यशाला का आयोजन किया। इस अवसर पर राष्ट्रीय महिला आयोग की अध्यक्ष सुश्री रेखा शर्मा और इंडिया टीवी के अध्यक्ष और प्रधान संपादक श्री रजत शर्मा उपस्थित थे।
आयोग ने अनेक विचार प्राप्त करने के लिए विभिन्न मीडिया क्षेत्रों के विशेषज्ञों को कार्यशाला में आमंत्रित किया। प्रसार भारती न्यूज सर्विसेज एंड डिजिटल प्लेटफॉर्म के प्रमुख श्री समीर कुमार, टीवी9 नेटवर्क के कार्यकारी संपादक श्री आदित्य राज कौल, रेड एफएम एंड मैजिक एफएम की सीईओ और निदेशक सुश्री निशा नारायणन, खबर लहरिया की संस्थापक, सुश्री कविता देवी और लेडी श्री राम कॉलेज में पत्रकारिता विभाग की विभागाध्यक्ष सुश्री वर्तिका नंदा ने वक्ताओं/संसाधन व्यक्तियों के रूप में भाग लिया। वक्ताओं ने पत्रकारिता में अपने व्यापक अनुभवों को साझा किया और मीडिया में महिलाओं के चित्रण पर ध्यान केंद्रित किया। विभिन्न संगठनों के मीडिया पेशेवरों ने ओपन हाउस चर्चा में अपने अनुभव साझा किए।
राष्ट्रीय महिला आयोग की अध्यक्ष सुश्री रेखा शर्मा ने मीडिया में गुणात्मक प्रगति, रिपोर्टिंग के प्रति अधिक संवेदनशील दृष्टिकोण तथा इस क्षेत्र में पुरुषों एवं महिलाओं के समान प्रतिनिधित्व की आवश्यकता पर बल दिया। उन्होंने रिपोर्टिंग करते समय महिला पत्रकारों के सामने आने वाली चुनौतियों और मीडिया घरानों में प्रबंधकीय पदों को संभालने के लिए और अधिक महिलाओं की आवश्यकता पर जोर दिया।
विशिष्ट अतिथि श्री रजत शर्मा ने मीडिया में महिलाओं की सराहना करते हुए कहा कि समाज की नकारात्मक मानसिकता के बावजूद देश की महिलाएं न केवल पत्रकारिता में बल्कि हर क्षेत्र में ऊंचाइयों पर पहुंच गई हैं। उन्होंने यह भी कहा कि समाज की मानसिकता बदलने की जरूरत है और मीडिया इस संबंध में महत्वपूर्ण भूमिका निभा रहा है।
कार्यशाला को तीन तकनीकी सत्रों में विभाजित किया गया था; 'मीडिया संचालन और सामग्री में मीडिया के लिए लिंग-संवेदनशील संकेतक', 'महिला मीडिया पेशेवरों द्वारा सामना की जाने वाली चुनौतियां’ और 'महिलाओं के सशक्तिकरण में मीडिया की भूमिका'। कार्यशाला का उद्देश्य मीडिया हितधारकों को महिलाओं से संबंधित समस्याओं के समाधान तथा महिला सशक्तिकरण एवं नेतृत्व की कहानियों के लिए और अधिक मंच समर्पित करने के लिए प्रोत्साहित करना और महिलाओं के अधिकारों के बारे में जनता को सूचित करना और इस तरह के अधिकारों का उल्लंघन होने की स्थिति में उनके उपलब्ध साधनों के बारे में जानकारी देना है।
भारतीय प्रतिस्पर्धा आयोग
सीसीआई को ग्रीन चैनल के तहत एसवीएफ II ओर्का  एलएलसी द्वारा ओएफबी टेक प्राइवेट लिमिटेड में कुछ हिस्सेदारी के अधिग्रहण के संबंध में एक नोटिस मिला
भारतीय प्रतिस्पर्धा आयोग  को ग्रीन चैनल के तहत एसवीएफ II ओर्का  एलएलसी  द्वारा ओएफबी टेक प्राइवेट लिमिटेड  की कुछ हिस्सेदारी के अधिग्रहण के संबंधित एक नोटिस मिला है और इसे स्वीकृत समझा जाता है।
एसवीएफ II ओर्का  एलएलसी प्रौद्योगिकी कंपनियों में मध्यम से दीर्घावधि के वित्तीय निवेश करने के लिए हाल में स्थापित एक इकाई है। यह सॉफ्टबैंक ग्रुप से संबंधित है, जो अपने नियंत्रण वाली इकाइयों और प्रौद्योगिकी, लॉजिस्टिक, शिक्षा प्रौद्योगिकी और आर्टीफीशियल इंटेलिजेंस सहित विभिन्न क्षेत्रों में निवेश के माध्यम से भारत में उपस्थित है लेकिन वह इन्ही क्षेत्रों तक सीमित नहीं है।
ओएफबी टेक प्राइवेट लिमिटेड भारतीय कंपनी है। यह प्रौद्योगिकी सक्षम प्लेटफॉर्म के माध्यम से कच्चे माल के थोक कारोबार में शामिल है। ओएफबी टेक अप्रत्यक्ष रूप से अग्रलिखित कार्यों में सक्रिय है- वित्तीय व्यवसाय की खरीद,  कृषि संबंधी सामग्रियों के थोक कारोबार,  निर्माण सामग्रियों और उप-अनुबंध सेवाओं के थोक कारोबार, और  एक प्रौद्योगिकी प्लेटफॉर्म का संचालन जो निविदाओं की खोज में उद्यमों की सहायता करता है।
गृह मंत्रालय
श्री जी. किशन रेड्डी ने ‘आतंकवाद की उभरती रूपरेखा तथा आईईडी के खतरे की समझ’ विषय पर आयोजित 20वें अंतर्राष्ट्रीय सेमिनार का उद्घाटन किया
गृह राज्य मंत्री श्री जी. किशन रेड्डी ने आज हरियाणा के मानेसर में एनएसजी द्वारा ‘आतंकवाद की उभरती रूपरेखा तथा आईईडी के खतरे की समझ’ विषय पर आयोजित 20वें अंतर्राष्ट्रीय सेमिनार का उद्घाटन किया।
सेमिनार को संबोधित करते हुए, श्री जी. किशन रेड्डी ने कहा कि वैश्विक समुदाय के लिए एकजुट होकर आतंकवाद के विरूद्ध एक संयुक्त मोर्चा तैयार करने की जरूरत है, क्योंकि यह एक साझा शत्रु है तथा विश्व के सभी देश आर्थिक एवं सामाजिक नुकसान को झेलते हुए इस त्रासदी का सामना कर रहे हैं।
श्री रेड्डी ने कहा कि प्रधानमंत्री श्री नरेन्द्र मोदी के सक्षम नेतृत्व में भारत ने ‘आतंकवाद बर्दाश्त नहीं’ की नीति के प्रति संकल्प तथा प्रतिबद्धता को प्रदर्शित किया है। इस सकारात्मक नीति से वास्तव में देशभर में वामपंथी उग्रवाद में कमी हुई तथा कई आतंकवादी संगठन नष्ट हो गये।
श्री रेड्डी ने सलाह दी कि हमें अगली पीढ़ी के युद्ध के लिए नवीनतम प्रौद्योगिकी तथा उन्नत हथियारों से सुसज्जित होने की जरूरत है, क्योंकि आतंकवादी संगठन भी बदलते परिदृश्य में खुद को कायम रखने के लिए प्रयत्नशील हैं। उन्होंने कहा कि ऐसे अराजक तत्वों द्वारा उत्पन्न ‘विषम चुनौतियों’ पर ध्यान देना हमारे लिए जरूरी है।
श्री जी. किशन रेड्डी ने कहा कि इन दिनों सुरक्षाबलों के लिए आईईडी की पहचान तथा रोकथाम की उन्नत प्रणाली विकसित करना महत्वपूर्ण बन गया है। ऐसे हमलों को रोकने में हमारे लिए रणनीति तथा क्षमता के विकास की जरूरत है।
उन्होंने दोहरी रणनीति अपनाने पर जोर दिया, जिसमें पहले आतंकवाद से निपटने के काम को एक सकारात्मक तथा पहले हमला करने की रणनीति हो, न कि बाद में और दूसरी बात यह कि आतंकवाद को अलग-थलग करने तथा सभी प्रकार का समर्थन बंद करने के लिए वैश्विक सहमति होनी चाहिए।
इस अवसर पर गृह राज्य मंत्री श्री जी. किशन रेड्डी ने सेमिनार के उद्घाटन सत्र के दौरान काउंटर-आईईडी इनोवेटर पुरस्कार प्रदान किये तथा ‘द बोमशेल’ के 30वें संस्करण का विमोचन भी किया।
सेमिनार को संबोधित करते हुए एनएसजी के महानिदेशक श्री अनूप कुमार सिंह ने कहा कि भारत तथा विश्व के अन्य हिस्सों में आतंकवादी गतिविधियों को न केवल आतंकवादी संगठनों से समर्थन मिलता है, बल्कि देश की सीमा के बाहर वाले संगठनों द्वारा भी उन्हें पोषित किया जाता है। उन्होंने कहा कि इस सेमिनार में अंतर्राष्ट्रीय समुदाय अपने विचारों को साझा करेंगे और आतंकवाद की त्रासदी से निपटने के लिए एक मार्ग-निर्देश तैयार करेंगे।
दो दिनों तक चलने वाले इस समारोह में सामूहिक परिचर्चा के दौरान ‘आतंकवाद से मुकाबला तथा आईईडी से मुकाबला’ विषय पर विविध परिदृश्यों को शामिल किया जाएगा। अनेक देशों के प्रतिनिधि, विभिन्न राज्यों के वरिष्ठ पुलिस अधिकारी तथा सुरक्षा अधिकारी एवं अन्य हितधारक सेमिनार में हिस्सा ले रहे हैं।
युवा कार्यक्रम एवं खेल मंत्रालय
श्री अनुराग सिंह ठाकुर ने भारतीय महिला अंडर 17 फुटबॉल टीम को समर्थन प्रदर्शित करने के लिए 'किक ऑफ द ड्रीम' अभियान शुरू किया
केंद्रीय युवा कार्यक्रम और खेल मंत्री श्री अनुराग सिंह ठाकुर ने 11 अक्टूबर से शुरू हो रहे अंडर 17 फीफा महिला विश्व कप में भाग लेने को तैयार भारतीय महिला अंडर 17 फुटबॉल टीम को समर्थन दिखलाने के लिए #KickOffTheDream अभियान शुरू किया है। ये पहली बार है जब भारत इस आयोजन की मेजबानी कर रहा है।
ट्विटर पर अपने इस संदेश में श्री अनुराग ठाकुर इस चुनौती को आगे बढ़ाने के लिए अपने कैबिनेट सहयोगी श्री किरेन रिजिजू, ओलंपिक स्वर्ण पदक विजेता नीरज चोपड़ा और अभिनेता अजय देवगन को आमंत्रित करते हुए दिखाई दे रहे हैं।
वे गोवा, मुंबई और भुवनेश्वर में निर्धारित स्टेडियमों में होने जा रहे मैच देखने के लिए भी प्रत्येक भारतीय को आमंत्रित कर रहे हैं और उन्होंने फुटबॉल खेलते हुए अपने दिलचस्प वीडियो पोस्ट करके उनके लिए समर्थन प्रदर्शित करने का आग्रह भी किया है।
सूचना और प्रसारण मंत्रालय
बांटने की संस्कृतिहमें बटोरने से ज्यादा ज्यादा खुशी देती है: श्री प्रकाश जावड़ेकर
भारत दुनिया के हर कोने में कोरोना वैक्सीन भेजने के लिए तैयार है: प्रकाश जावड़ेकर
केन्द्रीय मंत्री श्री प्रकाश जावड़ेकर ने कहा कि बांटने की संस्कृति हमें बटोरने से ज्यादा खुशी देती है और हम कितना दे सकते हैं इसकी कोई सीमा नहीं है। श्री जावड़ेकर ने डॉ. साइरस पूनावाला हाई स्कूल और जूनियर कॉलेज और डॉ. साइरस पूनावाला कौशल विकास केन्द्र के नामकरण समारोह में यह बात कही। श्री जावड़ेकर ने कहा कि कैम्प एजुकेशन सोसाइटी का 136 वर्षों का प्रतिष्ठित इतिहास रहा है और इसे 17 वर्षों से अधिक समय तक पी. के. अत्रे के मार्गदर्शन का विशेष सम्मान प्राप्त है।
केन्द्रीय मंत्री ने पूनावाला समूह की परोपकारी गतिविधियों की भी सराहना की और कहा कि उद्योगपतियों को बहुत कुछ अर्जित करना चाहिए ताकि वे समाज को बहुत कुछ दे सकें।
सीरम इंस्टीट्यूट की वैक्सीन उत्पादन के कार्य की सराहना करते हुए केन्द्रीय मंत्री ने कहा कि भारत एक जिम्मेदार मार्गदर्शक की तरह पहले से ही 12 देशों को कोरोना वैक्सीन उपलब्ध करा रहा है, जिसमें मालदीव, भूटान, बांग्लादेश, ब्राजील शामिल हैं और फैसला लिए जाने पर अनेक अन्य देशों को वैक्सीन भेजने के लिए तैयार है।
श्री जावड़ेकर ने कहा,यह कुछ और नहीं बल्कि माननीय प्रधानमंत्री श्री नरेन्द्र मोदी के "आत्मनिर्भर भारत" की परिकल्पना की पूर्ति है, उन्होंने कहा कि आत्मनिर्भर भारत मेड इन इंडिया और मेड फॉर द वर्ल्ड की कल्पना करता है।
केन्द्रीय मंत्री ने याद किया कि केन्द्रीय शिक्षा मंत्री के रूप में उन्होंने हैकाथन शुरू किया ताकि हम समाज को समाधान देने वाले बनें। उन्होंने अनुसंधान केन्द्रों और विश्वविद्यालयों को एक साथ लाने के लिए पिछले वर्षों में किए गए प्रयासों को भी याद किया।
डॉ. साइरस पूनावाला ने स्कूल को दान देने का चेक दिया और कहा कि वह कैंप एजुकेशन सोसाइटी के साथ जुड़कर खुश हैं क्योंकि यह शिक्षा के क्षेत्र में काम कर रहा है जो बच्चे के लिए मजबूत भविष्य की नींव है। श्री पूनावाला ने कहा कि यह समाज को लाभ देने का प्रयास है और भविष्य में संस्थान के साथ उनका अधिक जुड़ाव होगा।
उप राष्ट्रपति सचिवालय
उपराष्ट्रपति ने 'पंडित दीनदयाल उपाध्याय- जीवन दर्शन और समसामयिकता' पुस्तक का विमोचन किया
उपराष्ट्रपति ने आज के समय में पंडित दीनदयाल के विचारों के महत्व पर प्रकाश डाला
उपराष्ट्रपति श्री जगदीप धनखड़ ने आज नई दिल्ली में 'पंडित दीनदयाल उपाध्याय - जीवन दर्शन और समसामयिकता'  पुस्तक का विमोचन किया। इस अवसर पर उन्होंने आज के समय में पंडित दीनदयाल के विचारों का महत्व समझाया।
पंडित दीनदयाल की बात दोहराते हुए, श्री धनखड़ ने कहा, 'शिक्षा इस मायने में एक निवेश है कि शिक्षित व्यक्ति समाज की बेहतर सेवा करेगा।' उन्होंने इस बात को रेखांकित किया कि यह विचार नई शिक्षा नीति- 2020 का आधार बना। उन्होंने कहा, 'अगर भारत को अपने अतीत के गौरव को फिर से प्राप्त करना है तो उसे जीडीपी और अर्थशास्त्र से आगे जाना होगा और पंडित दीनदयाल उपाध्याय जी के सुझाए हर तरह से मानव विकास के समग्र दृष्टिकोण को अपनाना होगा।'
उपराष्ट्रपति ने आधुनिक भारत के अग्रणी नेताओं में से एक पर अच्छी तरह से शोध के साथ पांच खंडों में तैयार इस पुस्तक के लिए मुख्य संपादक डॉ. बजरंग लाल गुप्ता और उनकी टीम के प्रयासों की सराहना की। इस अवसर पर उन्होंने पंडित दीनदयाल उपाध्याय के जीवन और कार्यों पर श्री राजनाथ सिंह और डॉ. मुरली मनोहर जोशी के संबोधन के लिए उनका धन्यवाद दिया।
कार्यक्रम में रक्षा मंत्री श्री राजनाथ सिंह, पूर्व केंद्रीय मंत्री डॉ. मुरली मनोहर जोशी, पुस्तक के मुख्य संपादक डॉ. बजरंग लाल गुप्ता, श्री प्रशांत जैन प्रकाशक , डॉ. अमित राय जैन, सह-संपादक, डॉ. नंद किशोर गर्ग, संस्थापक-निदेशक, महाराजा अग्रसेन प्रौद्योगिकी संस्थान और अन्य गणमान्य व्यक्ति शामिल हुए।
कार्यक्रम की तस्वीरें देखिए-